
REZUMAT 


Lucrarea prezintă unul din cele trei manuscrise în notație hrisantică, în limba greacă, din 
fondul Cipariu, Biblioteca Academiei Române, filiala Cluj-Napoca, stabilind tipologia în care 
acesta se încadrează — cea de irmologhion calofonicon. Pe baza bibliografiei de specialitate, 
dar și prin comparaţia directă cu manuscrisul autograf al lui Grigore Protopsaltul, putem 
concluziona că manuscrisul a fost scris, probabil, la scurt timp după original. Deoarece a fost 
în mod eronat catalogat, ca tipologie, manuscrisul nu figurează în cercetările recente privind 
irmologhionul calofonicon. 

Cuvinte cheie: irmologhion calofonicon, Grigore Protopsaltul, irmoase calofonice, cratimă, 
epifonemă, Petru Berechet, notație hrisantică. 


Studierea Manuscrisului Oriental 355 BAR (Cluj-Napoca) face parte dintr-o 
cercetare mai amplă, concretizată în teza de doctorat Manuscrisele psaltice în notație 
hrisantică, din bibliotecile clujene!. Lucrarea de față îşi propune să stabilească tipologia 
corectă în care se încadrează acest manuscris, eronat catalogat în cercetări anterioare. 


1. Descrierea codicologică a manuscrisului 

Manuscrisul Oriental 355 (Ms. O. 355) face parte din fondul Cipariu al 
Bibliotecii Academiei Române, Cluj-Napoca. A fost scris în limba greacă, probabil 
de către un copist grec. În arhiva Grigore Protopsaltul din colecția Psachos (Atena) 
există un manuscris similar, în ceea ce priveşte conținutul, copiat de însuși Grigore, 


1 Cluj-Napoca, Academia de Muzică „Gh. Dima”, 2016. 


Lucrări de muzicologie, vol. XXXVI/2, 2021 
59 


Melania Nagy 
Manuscrisul Oriental 355 din Biblioteca Academiei Române, Cluj-Napoca (Ms. O. 355) 


în anul 18172. În însemnarea de pe coperta 3 a Ms. O. 355 sunt scrise, una sub alta, 
trei date: 1817, 1818, 1819. Nu știm la ce se referă aceste date sau dacă manuscrisul a 
fost scris în decursul acestor ani (sau în unul dintre aceștia.) Totuși, ţinând cont de 
starea bună a manuscrisului, de asemănarea frapantă de conţinut dintre Ms. O. 355 
şi manuscrisul lui Grigore, precum și de faptul că acesta din urmă a fost modelul, 
este puţin probabil ca Ms. O. 355 să fi fost scris în același an (1817). Probabil că a fost 
scris în primul pătrar al secolului XIX. 

Pe jumătatea goală a primei pagini, acolo unde copistul intenţiona în mod 
evident să scrie titlul, există o notiţă în creion, în alfabet latin: 18: / Grigorie Cretanul / 
cca. 1760. Ca şi în alte manuscrise grecești de la BAR Cluj, şi aici apare acest gen de 
notiță vagă, eronată. Manuscrisul este de secol XIX, nu XVIII. Cât despre nume, 
probabil că acesta a fost tradus greşit din I'ecwooyiov în Grigorie, în loc de Gheorghe. 
Gheorghe Cretanul este unul dintre autorii irmoaselor cuprinse în manuscris și, în 
același timp, unul din dascălii lui Grigore Protopsaltul, cel care a transcris cântările 
în noua notaţiet. 

Pe coperta 3, după cele trei date amintite deja, se află o însemnare în alfabet 
chirilic (de tranziție). Deasupra însemnării propriu-zise se află o socoteală, lucru 
frecvent întâlnit în manuscrise, şi un mic text, după care este aplicată total 
necorespunzător eticheta Bibliotecii Academiei. 

Exceptând copertele, precum şi primele şi ultimele file, care prezintă urme 
de cari, starea generală a manuscrisului este bună. Copertele din piele, având 
dimensiunile 22,9x16,7 cm, aveau iniţial culoarea maro închis, dar în multe locuri 
pielea s-a degradat, lăsând impresia unei nuanțe mai deschise. Marginile sunt 
delimitate printr-un chenar, iar cele patru colțuri sunt marcate printr-un motiv floral 
(floare cu tulpină și frunze). În mijlocul copertei este ștanțată o cruce, care prezintă 
la cele patru capete motivul floral de pe colţurile chenarului. Coperta 4 este foarte 
mâncată de cari. Cotorul, cu dimensiunea 23x2 cm, este împărţit in cinci segmente. 
Fiecare segment are în centru motivul floral care se găseşte și pe copertă. Fascicolele 
nu sunt numerotate. Legătura cu sfoară se poate observa din 5 în 5 file. În Ms. O. 355, 
sunt numerotate în creion paginile și nu filele, așa cum se procedează de obicei cu 
aceste documente. Din rațiuni practice, am folosit şi noi această numerotare. 
Manuscrisul are, aşadar, 222 de pagini, respectiv 111 file. 

Oglinda paginii variază între 17,5-18x10,5-11 cm. O pagină conţine 
15 rânduri de muzică şi text. Manuscrisul prezintă numeroase corecturi: tăieturi 


2  http://pergamos.lib.uoa.gr/dl/navigation?pid=uoad:110487&scheme=euDefaultView, (accesat în 
10.07.2013) „Cota” e băxeAos B' (File B). 
3 DI. prof. dr. Mihai Alin Gherman, căruia îi mulțumim pentru informațiile privind fondul Cipariu, ne-a 


comunicat că grafia îi aparține lui Timotei Cipariu. 
4 Gregory Protopsaltes the Byzantios. His life and his work. http://www.ec-patr.net/en/history/gregory- 


byzantios.htm (accesat în 10.07.2013). 

(ex. p. 35, primele două rânduri tăiate), fragmente care trebuie intercalate, în 
cerneală roșie (p. 8, rând 5; p. 9, rândurile 3 și 5; în locul unde trebuie intercalate 
fragmentele lipsă sunt puse două puncte, tot cu cerneală roșie) etc. Probabil 
manuscrisul a fost folosit la strană. Pe unele pagini lipsesc titlurile şi indicaţiile de 
glas (p. 1, p. 161). 

Hârtia, de calitate bună, conține linii pontuseaux și vergeurs5, precum şi 
filigran. Mai exact, se disting trei filigrane, care apar pe diverse file ale 
manuscrisului: un grup de inițiale — VF‘ și două figuri de animale — felină (pisică) cu 
coroană, leu. Cel mai frecvent este felina, apoi inițialele, iar leul apare o singură data. 
Fiecare dintre aceste filigrane apare înjumătăţit pe filă. Am suprapus aceste jumătăți 
în încercarea de reconstruire a filigranului inițial, întreg (figura 1). Deşi nu am 
identificat proveniența acestor filigrane în cataloagele de specialitate, lucrul pe 
manuscrise asemănătoare (unde există bibliografie în acest sens) ne face să credem 
că hârtia este italiană. 


P.75;p.1l P. 175; p. 169 P. 59; p. 67 
Figura 1. Filigrane 


Nu există ornamente propriu-zise în acest manuscris, singura excepție fiind 
inițialele. Scriitura este îngrijită, iar inițialele sunt frumos, dar simplu, împodobite. 
Prima cântare (p. 1) şi cea de la p. 161 au inițialele puțin mai ornamentate decât în 
celelalte cazuri. În rest, copistul se rezumă la evidențieri minime ale inițialelor. 


5 Foaia este însă tăiată invers decât se procedează de obicei, verticalele fiind dispuse orizontal (vergeurs) 
şi invers. 

6 Am găsit un filigran foarte asemănător, conținând aceste inițiale, la Salzburg (Dom-Musikarchiv, Archiv 
der Erzdiözese, cota 163), într-o serie de manuscrise muzicale care conțin lucrări ale compozitorului Luigi 
Gatti (1740-1817). A se vedea http://memoryofpaper.oeaw.ac.at/aes/aes.php?Nummer=163 (accesat în 
09.02.2016). 

7 Pentru manuscrisele de sec. XIX cataloagele Briquet nu sunt relevante. A se vedea Bernstein. The Memory 
of Paper — http://www.memoryofpaper.eu:8080/BernsteinPortal/appl start.dispt (accesat în 09.02. 2016). 

P.1 P. 161 P. 72 P. 136 P. 78 P.79 


Figura 2. Iniţiale ornate 


Copistul, la fel ca în foarte multe alte cazuri, este anonim. Putem spune însă 
despre el că este pedant — aspectul întregului manuscris fiind foarte îngrijit și, 
oarecum, „conservator”. Acest lucru se poate observa din felul în care copiază 
titlurile din manuscrisul autograf al lui Grigore, comparativ cu alte manuscrise 
similare din perioada respectivă, unde alţi copiști intervin câteodată cu explicații. 
Din textul unora dintre cântări lipsesc inițialele. 


2. Tipologie 

În cartea sa, Cultura muzicală de tradiție bizantină, pr. dr. Petru Stanciu 
constată că acest manuscris este unul dintre puţinele de acest gen păstrate în Cluj, 
asupra căruia renumitul cercetător Gheorghe Ciobanu nu s-a pronunţat. În opinia 
pr. Petru Stanciu, acesta ar fi motivul pentru care „persoane neautorizate au 
catalogat acest manuscris într-un fel sau altul”?, în timp ce lipsa titlului „a determinat 
încadrarea lui sub un titlu sau altul”. Se referă, probabil, atât la însemnarea de pe 
p. 1", pe care am amintit-o deja, precum și la cercetări anterioare, „de suprafață”!2, 
efectuate pe acest manuscris. Astfel, un alt cercetător clujean, pr. prof. dr. Vasile 
Stanciu, trece doar în revistă manuscrisele de la Cluj, denumind Ms. O. 355 Teotocar 
— partea I şi Teriremuri — partea a Il-a*5. 


8 Cluj, Edit. Renașterea, 2010. 

9 Ibidem, p. 99. 

10 Ibidem, p. 99. 

11 Însemnarea îi aparţine probabil lui Cipariu; a se vedea nota de subsol 3, din prezenta lucrare. 

12 P, Stanciu, op. cit., p. 99, nota 230. 

13 Vasile Stanciu, Muzica bisericească ortodoxă din Transilvania, Cluj-Napoca, Edit. Presa Universitară, 1996, 
p. 35; P. Stanciu, op. cit., p. 99, nota 232. 

Mărturisind că a parcurs şi tradus acest manuscris pagină cu pagină", 
pr. Petru Stanciu ajunge la concluzia că manuscrisul este un Catavasier-Kratimatar'?. 
Tipologia în care se încadrează Ms. O. 355 este, însă, alta. 

Eroarea celor doi cercetători amintiţi constă, credem, în faptul că niciunul 
dintre ei nu a căutat modelul după care a fost scris acest manuscris. În același timp, 
ambii au într-o oarecare măsură dreptate, atunci când stabilesc tipologia în funcție 
de preponderența anumitor tipuri de cântări existente în interiorul manuscrisului. 
Atât cântările închinate Maicii Domnului - fapt care l-a determinat pe 
pr. Vasile Stanciu să catalogheze manuscrisul drept Teotocar —, cât și catavasiile și 
cratimele! după care pr. Petru Stanciu a numit acest manuscris Catavasier- 
Kratimatar (într-un alt loc dându-ne însă de înţeles că seamănă și cu un Irmologhion 
syntomon!”), sunt cântări reprezentative pentru acest manuscris. Tipologia corectă, 
însă, este cea de irmologhion calofonicon, iar modelul este manuscrisul autograf al 
unuia dintre cei trei dascăli ai Reformei de la 1814 — Grigore Protopsaltul (figura 3). 
Manuscrisul original se găsește în colecţia Psachos!5 din Atena. Manuscrisul 
respectiv, având titlul de Irmologhion calofonicon!'*, este descris în amănunt (cu 
titlurile şi incipiturile de pe fiecare pagină), în limbile greacă, engleză și franceză, 
putând fi accesat on-line. Asemănarea dintre manuscrisul lui Grigorie, aflat la 
Atena, și Ms. O. 355, păstrat la Cluj, este remarcabilă. 


14 P. Stanciu, op. cit., p. 99. 

15 Ibidem, p. 100. 

16 Cratimă -— gen de cântare (secţiune în cadrul unei cântări, n. n.), aparţinând stilului papadic, alcătuită, 
în vechea muzică din melodii executate pe silabe variate, fără semnificaţie, cum sunt: to-fe-to; te-ri-re; 
te-ri-re-rem etc. Pentru că silabele te-ri-rem sunt frecvent folosite, cântările scrise în această formă se 
numesc uneori tereremuri ori teretisme, de la gr. regemiouec [teretismos] sau regEmoua [teretisma], cu 
înțelesul de ornamente melodice. În acest fel sunt scrise polielee, heruvice, chinonice etc. (Dicţionar de 
termeni muzicali, Editura Enciclopedică, Bucureşti, 2008, p. 150). 

17 P. Stanciu, op. cit., p. 102. 

18 Tuńua Movoiwwv Erovăcov - EOvuo kar Kanodioreiako Ilaveruorrjuio AOnvoov. 

19 To Kañogwvióv Erguoóyiov ev w NEQLEXOVTAL AnavTEG ot ueĂonoInOEvTEG kadopwvioi cuoi 
ELG TAG NAQEAGOVTAG TQEIG EKATOVTAETIELĂAG NAQA ÖIAPÓQWV EKKÀNTIAOTIKÓV HOVOIKOĂLĂAOKĂĂ GV. 
EčnynOévtes nagá tov uovowodibaokăiov Tonyogíov tov Aaunadagiov, katá tv nagáðoowv 
Ilergov Aaunraðagiov kar Tétgov tov Bulavriov. Er ÕE KEATIJUATA KATA TOVG OKTÓ ÝXOLG AVIJKOVTA 
EKĂOT(W EQUO EV W dei tWăAAeoOar. AvÂoAoyias tóuos E' nag' euov ronyogiov Aaunraðagiov tov kar 
eEnynrov. Ev KovoravrivovnoAei 1817 katá uńva Angíwov. (Din finalul titlului aflăm că Irmologhionul 
calofonicon fusese gândit ca volumul al cincilea al unei Antologii.) 

20 A se vedea nota 2 din prezenta lucrare. 

Figura 3. Irmologion calofonicon, Grigore Protopsaltul, 1817, pagina de titlu?! 


Irmologhionul calofonicon „tradus” de Grigore în Noua Metodă (Noua 
Sistimă) a fost şi modelul de care s-a servit Macarie Ieromonahul în alcătuirea 
variantei româneşti a acestei tipologii (1833)2: 


21 Am reprodus această imagine cu acordul doamnei Flora Kritikou (2016) (Associate Professor of 
Byzantine Musicology, National and Kapodistrian University, Atena), căreia îi mulțumim pe această cale. 
22 Ms. rom. 1685 BAR; după cum se poate vedea, titlul este exact ca cel al manuscrisului lui Grigore 
Protopsaltul, Irmologhion calofonicon. Așadar, tipologia era foarte clară încă de pe atunci. 

Figura 4. Ms. rom. 1685 BAR (Bucureşti), 
Macarie Ieromonahul, Irmologhion calofonicon, 1833 


În teza intitulată To KaAopowvixov ErpuoA6ytov%  [Irmologhionul 
calofonicon], Grammenos Karanos analizează tema irmologhionului calofonicon, 
fiind lămurite aspecte importante ce ţin de istoria tipologiei respective. Genul2 


23 Teauutvos Kagăvos, To Kalopovikov Eıpuodóyıiov (teză de doctorat), Ilaveruorruio AOnveov, 
Aðńvaı 2011. 

2 Nu dezbatem aici controversa gen-stil. Termenul de gen irmologic îi aparţine lui Karanos, autorul tezei 
discutate. 

irmologic calofonic a fost cultivat de către compozitorii ortodocși greci de pe 
cuprinsul Imperiului Otoman, între secolele XVII-XIX. Rădăcinile acestui gen se 
află în cântările numite mathime şi care ţin de stilul calofonic, ce s-a dezvoltat în 
secolele XIV-XV2s. O filiație mai clară găsim în irmoasele melismatice cu cratimă 
(terirem), compuse de Patriarhul Constantinopolului Theofanes Karykes, precum și 
de unii compozitori cretani de la sfârşitul secolului al XVI-lea”. La consolidarea 
noului gen au contribuit factori ce țin de muzica de ceremonial, reflectată în imnele 
festive intonate la banchete și festivități, precum şi a influențelor reciproce dintre 
muzica ecleziastică grecească (bizantină) şi cea laică a Imperiului Otoman 
multicultural. De asemenea, la începutul secolului al XVII-lea se poate observa 
o preferință pentru adaptări mai ornamentate ale catavasiilor canoanelor. Piesa 
H káuwoc, Xwtńp, epooicero (Cuptorul se răcorea, Mântuitorule), în glasul |, 
compusă de Arsenie Vatopedinul, este socotită ca fiind „primul irmos calofonic din 
istorie”, 

Într-o primă fază, acest tip de cântări apărea în manuscrise cu conţinut mixt, 
cum ar fi papadichiile sau antologiile, de obicei în partea finală a acestora. În a doua 
jumătate a secolului al XVIII-lea apar colecţii specifice, care poartă numele noului 
gen — irmologhion calofonicon. Cel mai vechi manuscris de acest gen cunoscut până 
acum"! este Ms. Iviron 1157, alcătuit de Ioannes Trapezountios, protopsalt al Marii 
Biserici a lui Hristos din Constantinopol, în anul 1769%. 

Textele liturgice% pe care sunt compuse irmoasele calofonice sunt, de regulă, 
irmoase sau tropare derivate din canoane, dar şi imne închinate Maicii Domnului?4. 
De asemenea, compozitorii apelau frecvent la imne ce descriu povestea celor trei 


25 Karanos, op. cit., p. 600. 

26 Ibidem, p. 600. 

27 Ibidem, pp. 600-601. 

28 Karanos folosește termenul de „muzică para-liturgică”. 

> Karanos, op. cit., p. 601. 

30 Ibidem, p. 601; cu această compoziție începe și Irmologhionul calofonicon în notație hrisantică, alcătuit de 
Grigore Protopsaltul și, după cum vom vedea, Ms. O. 355 BAR, filiala Cluj, care este o copie fidelă a 
manuscrisului autograf al lui Grigore. 

31 Este vorba de irmologhionul calofonicon, ca tipologie de sine stătătoare, având ca și conținut unic 
irmoase calofonice (și cratime). 

32 Karanos, op. cit., p. 601. 

33 Sau para-liturgice, cum le numește Karanos. 

34 Karanos face o analiză amănunțită a acestor texte, împărțind irmoasele calofonice în categorii, în funcție 
de specia imnografică de care aparțin; Karanos, op. cit., pp. 385-388, apud Cernătescu Cătălin, Tradiția 
muzicală a irmoaselor calofonice de limbă română între secolele XVIII şi XXI, Bucureşti, Editura Universității 
Naţionale de Muzică, 2021. 

tineri din Vechiul Testament, care s-au împotrivit lui Nabucodonosor 
(Daniel 3:1-30). 

În 1817, Grigore Protopsaltul (Levitul), care la vremea respectivă era încă 
lampadar, a transcris 87 dintre cele mai populare irmoase calofonice în notație 
hrisantică%. Rezultatul este manuscrisul autograf amintit, din colecția Psachos. 
Manuscrisul în noua notație a fost apoi copiat”, una dintre aceste copii fiind și 
Ms. O. 355, păstrat la BAR Cluj. 

În 1833, Macarie Ieromonahul traduce în limba română aceste cântări. 
Ms. rom. 1685 BAR, amintit deja, a fost scris în Mănastirea Neamţului, cuprinzând 
120 de irmoase „frumos viersuitoare”, după cum le numește autorul. Macarie a 
adăugat irmoaselor traduse din limba greacă și adaptate limbii române, propriile 
sale compoziţiis, realizând, astfel, „cel mai extins codex de acest fel din Răsăritul 
creștin”. 

În 1835, la Constantinopol, sub îngrijirea lui Theodor Fokeos, apare varianta 
grecească tipărită a irmologhionului calofonicon transcris de Grigore. 

În concluzie, tipologia de irmologhion calofonicon era deja una bine definită 
în prima jumătate a secolul al XIX-lea. 


35 Karanos crede că acestea trebuie interpretate în contextul mișcării pre-revoluționare a grecilor 
împotriva domniei turcești (op. cit., p. 602). 

36 Ibidem, p. 602. 

37 Cătălin Cernătescu, care a realizat o cercetare extinsă asupra tipologiei, afirmă că manuscrisul lui 
Grigore Protopsaltul a fost intens copiat și în Principatele Române; op. cit., p. 176. 

35 Ms. 4412 BAR (Psaltichie, autograf Macarie leromonahul, Mănăstirea Neamţ, 1833), conţine o parte din 
schițele traducerilor lui Macarie, mai precis 81 de irmoase calofonice din cele 87 care apar în Irmologhionul 
calofonicon realizat de Grigore Protopsaltul și două compoziţii proprii. A se vedea C. Cernătescu, op. cit., 
pp. 176-185. 

39 C. Cernătescu, op. cit., p. 194. 

FIPMOAOTION 
KA AODONIKON 


MEAONOIHGEN IAPA AILAPOPON IIOIITON 


IIAAALION TE KAINEON AIAAZKAAON 
METASPAZIOEN AE EIZ THN NEAN THI MOYLIKHE MEOOAON 


Kai perà nadzns Eiuedeias Stop3wSi nap z420 Es Tv 
rprâv Adacuihwy răs înŞtions Me3c%au 


TPHIOPIOY IIPOTOYAATOY 
TH TOY XPIETOY METAAHE EKKAHSIAZ. 
NYN INPOTON EKAOOEN EIZ TYNON 


MAPA 


OEOAQPOY II. IIAPAZKOY DOKEOS. 


Enip aoiz toI ayrsă , Avahóuace O roi te idicu 


Kat tõv Poueúroy Iuvdpcuntõv. 


EN KONSTANTINOYAOAEI. 


Ex zăs Turcypapias Kospzu 


Eis Taharây, 


awé. 1835- 


Figura 5. Irmologhion calofonicon, Constantinopol, 1835 


3. Titlu, autori (compozitori) 

Prima filă a manuscrisului este şi prima filă care conține muzică. Jumătatea 
superioară a paginii este goală, fiind cu siguranță destinată titlului. În ceea ce 
priveşte conținutul, manuscrisul este, după cum am văzut, un irmologhion 
calofonicon. De aceea, putem bănui că titlul pe care copistul intenționa să îl dea ar fi 
fost asemănător sau, şi mai probabil, identic cu cele care însoțesc aceste tipologii: 
ELQHOAGYLOV TO KAAOPOVIKOV EV © TEQLEXOVTAL NÁVTEG OL KAĂOPOVIKOL ELQUOI. 
O ax6AovBos eueĂonou)Or] ragă Agoeviov tov uikQov, 1jxos a' na“! [Irmologhion 
calofonicon care cuprinde toate irmoasele calofonice. Următorul compus de Arsenie cel Mic, 
glas I, pa.]. Cea de a doua frază se referă la prima cântare din acest irmologhion și se 


4 De regulă, copistul scria mai întâi neumele și textul cu cerneală neagră. Ca dovadă stau paginile în care 
lipsesc iniţiale sau mărturii, atât de des întâlnite în astfel de manuscrise. 

4 Formularea respectivă se găseşte atât în manuscrisul autograf al lui Grigore, cât și în alt irmologhion 
calofonicon, din aceeași colecție Psachos — Kalophonikon Eirmologion, file 5, sub-file 128, sec. XIX, 
http://openarchives.ekt.gr/visit/161389 (accesat în 10.07.2013). 

află, de obicei, în aceeași rubrică cu titlul. Uneori, titlul apare şi cu o pagină înainte, 
cu alte detalii legate de autor, locul și motivul pentru care au fost scrise etc. 

Și titlul celei de a doua părți a manuscrisului, cea care conține cratimele 
irmoaselor, lipseşte. În manuscrisul lui Grigore Protopsaltul, din colecția Psachos, 
titlul este acesta: Kearnuara kat' Xov ueAorowmOtvra TARĂ TWV VEWTÉQWV 
uovouwv ððaokáwv éveka twv KaAopovuccov Ergucwv. To nagóv Iwávvov 
nTowTtTopáATtov, ńxos a' Ke [Cratime pe fiecare glas, pentru irmoasele calofonice, alcătuite 
de către dascălii de muzică cei din urmă. Acesta de Ioan Protopsaltul, glas 1, keļ®. 

Compozitorii irmoaselor şi cratimelor din Ms. O. 355 sunt: Petru Berechet 
(41 irmoase%), Balasie Preotul (23 irmoase), Petru Lampadarie Peloponisiu (1 irmos, 
6 cratime), Gheorghe Criteanul (1 irmos, 2 cratime, 3 epifoneme), Gherman Noul 
Patron (6 irmoase), loan Protopsaltul (1 irmos, 5 cratime), Meletie Sinaitul (cel Vechi) 
(2 irmoase, 1 cratimă), Panagiotou Protopsaltul Halatzoglou (1 irmos, 2 cratime), 
Daniil Protopsaltul (1 irmos, 2 cratime), Iacov Protopsaltul (1 irmos, 1 cratimă, 
1 epifonemă), Dimitrie Domesticul (2 irmoase), Atanasie, Patriarhul Ierusalimului 
(2 irmoase), Damian Domesticul (2 irmoase), Arsenie cel Mic (1 irmos), Grigore 
Lampadarul (ulterior Protopsaltul) (1 cratimă). Există şi trei cântări anonime 
(un irmos şi două cratime) în selecția făcută de Grigore, preluată și de copistul 
manuscrisului O. 355. 


4. Conţinutul manuscrisului 

Manuscrisul este împărţit în două secțiuni, prima conţine irmoasele 
propriu-zise, iar a doua, cratimele. Irmoasele sunt în număr de 87, în timp ce 
cratimele sunt mai puține, doar 21, la acestea adăugându-se 4 epifoneme, În total 
manuscrisul conține 112 cântări: 

I. Irmoase calofonice (epifoneme?5) 
1. Glasul I- pp. 1-40 (28 cântări) 

Glasul II — pp. 41-48 (4 cântări) 
Glasul III — pp. 48-64 (9 cântări) 
Glasul IV — pp. 64-90 (14 cântări) 
Glasul V — pp. 90-104 (6 cântări) 
Glasul VI — pp. 104-113 (6 cântări) 


PAPP N 


42 Ultima frază se referă la prima cratimă din șir. 

43 Se spune că tocmai de la numărul impresionant al irmoaselor i se și trage porecla de Berechetis 
(Berechet) — anecdota e relatată pe site-ul patriarhiei ecumenice, Peter Bereketis. His life and his work — 
http://www.ec-patr.net/en/history/petros-bereketis.htm (accesat în 10.07.2013). 

+ Epifonema este un irmos mai scurt, având o melodie asemănătoare cu cea a irmosului calofonic 


omonim, fiind cântată după cratimă (un fel de concluzie muzicală). 
45 Epifonemele sunt puţine la număr — patru în total. Trei dintre ele sunt intercalate printre irmoase, iar 
ultima se găsește la sfârşitul șirului de cratime, nenumerotată. 

7. Glasul VII — pp. 113-126 (4 cântări) 

8. Glasul VIII — pp. 126-159 (19 cântări) 
II. Cratime (epifoneme) 

1. Glasul I- pp. 161-178 (6 cântări) 
Glasul II — pp. 178-183 (2 cântări) 
Glasul III — pp. 183-188 (1 cântare) 
Glasul IV — pp. 189-195 (3 cântări) 
Glasul V — pp. 195-199 (2 cântări) 
Glasul VI — pp. 199-202 (1 cântare) 
Glasul VII — pp. 202-214 (3 cântări) 
Glasul VIII — pp. 214-222 (4 cântări) 


PARA IN 


Atât irmoasele, cât și cratimele sunt dispuse în ordinea glasurilor, în două 
serii separate. Cântările sunt numerotate în cadrul fiecărei serii, cu cifre/litere 
greceşti. Copistul a păstrat această numerotare, întocmai ca în manuscrisul original 
al lui Grigore Protopsaltul. În varianta tipărită această numerotare nu mai există. 
Însă spre deosebire de manuscrisul autograf, copistul manuscrisului O. 355 
a renunțat, din motive necunoscute, la ultimele 2 cratime, cele aparținând lui 
Hurmuz Hartofilax. 

Prima parte, cea a irmoaselor, este dominată net de irmoasele a doi 
compozitori — Petru Berechet şi Balasie Preotul. Irmoasele lui Berechet sunt grupate 
într-o secţiune, care începe cu un titlu relativ lung, în care sunt precizate şi 
apelativele sub care este cunoscut Petru Vizantiu-Berechetul și Melodul: o. 
TAQÓVTEG EQUO xaouarorovioOnoav naga Ilergov Bulavriov tov Aeyouévov kar 
Mrnegektrov o AVLTÓG de kat yEAwõóç kadeitar (p. 17). Acest titlu este identic cu cel 
din manuscrisul lui Grigore. 

O caracteristică a irmoaselor calofonice este aceea că multe dintre cântări au 
intercalate fragmente în care tempo-ul inițial se schimbă, pe porțiuni mai mici sau 
mai mari. Hrisant menţionează acest lucru în Marele Teoreticon: „În acest tip de melos 
este normal să modifici mai des tempo-ul, [...] să lărgeşti melos-ul după cum am 
menţionat“, rar, să utilizezi ftoralele și să accelerezi tempo-ul melodiei de la sunetele 
înalte către cele joase şi invers;””. 


15 Prin procedee specifice muzicii psaltice: reafirmare, repetare (acestea două se referă la procedee de 
utilizare a formulelor melodice — fhesis-urile), sublinierea corespunzătoare a unor cuvinte din text (note 
înalte pentru cuvinte ca cer, înălțime, munte, note grave pentru cuvinte care sugerează opusul lor — iad, 
pământ, abis), alterare (a genului — din diatonic în cromatic sau enarmonic și invers; a glasului; 
a sistemului/scării — de la diapazon la pentacord sau tetracord și invers; a ethosului melodiei), restituire 
(compunerea de cadenţe specifice fiecărui sfârșit de frază din text). Hrisant vorbeşte pe larg despre toate 
aceste procedee în paragrafele 418-423 din Teoreticonul său — Chrysantos of Madytos, Great Theory of Music, 
translated by Katy Romanou, The Axion Estin Foundation, New Rochelle, New York, 2010, pp. 188-189. 
47 Chrysantos of Madytos, op. cit., p. 191, trad. n. 

Unul dintre cele mai inedite exemple de acest fel din Ms. O. 355 este 
irmosul 25, Zvvexouat návtoðev derwewv [Cuprins sunt din toate părțile], p. 35, în 
glasul I, aparținând lui Petru Berechet, maestrul acestui gen. În comparaţie cu alte 
irmoase calofonice, este foarte lung (trei pagini, fața de aproximativ o pagina în cazul 
altor irmoase). Există în total opt schimbări de tempo, unele pe porțiuni foarte mici“, 
cu predilecție pe anumite formule sau combinaţii de formule”, în prima şi ultima 
parte a irmosului. În porțiunea mediană a irmosului nu există schimbări de tempo, 
inflexiuni melodice sau mici modulaţii. 


48 Similar accelerando-ului din muzica occidentală. 
19 A se vedea figura 6. 

Figura 6. Ms. O. 355, BAR Cj, p. 35, Zvvexouar návtoðev Sewov 


O altă caracteristică a irmoaselor calofonice sunt epifonemele. Hrisant scrie şi 
despre acestea în Teoreticonul său: 


După irmos urmează o cratimă, a cărei melodie prezintă similarități cu 
aceea a irmosului și al cărei tempo este de două ori mai rapid. Deoarece 
textul cratimei nu are sens, melodia trebuie să-i poată inspira ascultătorului 
anumite simţăminte (pe care compozitorul dorește să le exprime). După 

cratimă, urmează epifonema, care este un irmos, a cărui melodie este într-o 
oarecare măsură similară cu cea precedentă, dar mai scurtă% (subl. n.). 


În Ms. O. 355 (precum și în cel autograf, şi în varianta tipărită) există patru 
astfel de epifoneme, două în glasul I, una în glasul II și una în glasul IV plagal (VIII). 
Cele în glas I și II sunt poziționate după irmoasele glasului I, respectiv I, 
precizându-se de fiecare dată, în rubricile aferente, faptul că cratimele, care ar trebui 
cântate după irmoase şi înainte de epifoneme, sunt scrise ulterior, într-un şir separat, 
destinat doar acestora: To de Koátnua eyeăpn Oruodev ev tN Twv Koatnuátwv 
oewă — p. 39 (To koátnuá tov eyeăpn Oruodev Ev TN TWV KEATNUÁTWV OELQĂ — 
p. 40; To keărnuă tov conuen Oro0ev ev tN Oepă twv koatnuátwv — p. 47). 
Singura excepție este epifonema în glasul 4 plagal, care este plasată la sfârșitul 
manuscrisului, deci după cratime. 

Interesantă, dar deloc neobișnuită, este şi poziționarea leghetos-ului în cadrul 
glasului II, având denumirea de glas II diatonic, „numit şi leghetos” — ńxos devregos 
dLATOVIKOG 1jrot Atyeroc; Txos B' Barovikoc, ót kat Atyeroc kadeitar (p. 42). 
De cele mai multe ori acest glas este considerat glas IV5!, sau „afiliat” glasului IV®. 
G. Konstantinou îl numește și „plagalul glasului al II-lea diatonic”5, amintind însă 
că în anumite compoziţii (cu precădere în stilul calofonic — cratime, irmoase 
calofonice, ș. a.), el a fost denumit Glasul al II-lea Diatonic5+. Este și cazul celor două 
irmoase calofonice și al epifonemei în glas II din Irmologhionul calofonicon, transcris 
de Grigore Protopsaltul. În Ms. O. 355 acestea se găsesc la pp. 42-47. În al doilea 
irmologhion calofonicon menţionat, din colecţia Psachos5, copistul (anonim) face o 
precizare în una dintre rubrici, referitoare la acest glas II leghetos, precizare care în 
manuscrisul autograf din aceeaşi colecţie, precum şi în Ms. O. 355, nu există: „xos 
Bov dLATOvIKOG óv kar Atyerov ovóuacav ot raAauoi” [glasul Il/vou diatonic, pe 
care cei vechi îl numeau și leghetos]. Deci acest glas era numit leghetos, în special de 
către înaintaşi. 

În cadrul glasului al III-lea, există un irmos care conţine terirem cu 
schimbare de tempo (p. 55), (figura 7). Compozitorul este loannes Trapezountios, 
sau „loan protopsaltul Marii Biserici”, cum este numit în rubrica dinaintea cântării. 
Acest irmos reprezintă o particularitate în cadrul acestui repertoriu, fiind singurul 
irmos care are terirem intercalat în text şi nu după. Procedeul este unul comun în 


50 Chrysantos of Madytos, op. cit., p. 191, 8 428. 

51 Ibidem, p. 161. 

52 Georgios N. Konstantinou, Teoria și practica muzicii bisericeşti, vol. I, ed. a Il-a revizuită și adăugită, 
Asociaţia Cutlurală Byzantion, lași, 2012, p. 156. 

55 Ibidem, p. 156. 

54 Ibidem, p. 156, nota 108. 

55 Kalophonikon Eirmologion, file 5, sub-file 128, sec. XIX, http://openarchives.ekt.gr/visit/161389. A se vedea 
nota 41, din prezenta lucrare. 

cazul heruvicelor, de pildă, dar în irmologhioanele calofonicoane, specifică este 
situația în care cratima este scrisă fie imediat după irmos (dar nu în interiorul său), 
fie la sfârșitul seriei de irmoase, într-o serie distinctă, cea a cratimelor. Prima situaţie 
descrisă apare la Macarie Ieromonahul (în Ms. 1685 BAR) şi în irmologhioanele 
scrise în vechea notație (cucuzeliană), cea de a doua este încetăţenită de Grigore 
Proptopsaltul prin Irmologhionul calofonicon transcris în notație hrisantică și care 
apare şi în Ms. O. 35556, 


Figura 7. Ms. O. 355 BAR, Cluj-Napoca, pp. 55, 58 


56 Există și o a treia variantă, pe care am întâlnit-o în manuscrise, cea în care seria cratimelor nu mai apare 
deloc. 

Unele irmoase au mai multe variante, atât în Ms. O. 355 şi în autograful lui 
Grigore, cât şi în irmologhioanele mai vechi. Probabil că popularitatea acestor 
irmoase era atât de mare încât Grigore (precum și înaintaşii săi) a simţit nevoia să 
păstreze unul şi același irmos, în acelaşi glas, tonisit de doi sau trei compozitori. 
De regulă aceste variante se grupează, succedându-se. Există însă și câteva excepții, 
în care variantele apar la o distanță de câteva irmoase, una față de cealaltă”. 

Cratimele (teriremurile) din a doua parte a manuscrisului sunt scrise pe 
diferite silabe: terirem sau erirem, tototo, anenane, precum şi combinaţii între acestea. 
Sunt mult mai puţine la număr decât irmoasele, unele putând fi atașate mai multor 
irmoase?. Există și cazul când se specifică clar irmosul pentru care a fost scris 
o anumită cratimă: exemplu O. Ilergov Aauradagiov [tov]: Alav evpoavas, xos 
y' Ta (p. 183). Aíav evpoavas [Mult desfătător] este incipitul unui irmos calofonic®. 
Sensul este, aşadar, următorul: cratima respectivă se cântă după irmosul Aiav 
evpoavas. Interesant este faptul că acest irmos nu apare în manuscris, apare însă 
cratima sa. 


5. Concluzii 

Ms. O. 355 este un irmologhion calofonicon de secol XIX, foarte asemănător 
cu manuscrisul autograf al lui Grigorie Protopsaltul, scris în 1817, atât în ceea ce 
priveşte conţinutul, cât şi ca formă (modul de redactare a rubricilor). E posibil ca 
manuscrisul să fi fost copiat la scurt timp după originalul lui Grigore. 

Luând în considerare corecturile relativ numeroase, credem că manuscrisul 
a fost folosit la strană. Precizarea care trebuie făcută este aceea că irmoasele 
calofonice nu sunt parte constituentă din cadrul vreunei slujbe liturgice anume. Ele 
pot fi cântate în biserică, la sfârșitul slujbei. În același timp însă, destinaţia lor poate 
fi una ceremonială, festivă, la fel ca în cazul polihronioanelor, fiind intonate la 
diverse evenimente la care iau parte arhierei, clerici etc. 

Manuscrisul este împărțit în două mari părţi, cea a irmoaselor, care este şi 
cea mai consistentă, respectiv cea a cratimelor, ambele dispuse în ordinea celor opt 
glasuri. 

Cele 112 cântări cuprinse în Ms. O. 355 sunt irmoase, cratime și epifoneme 
alcătuite după regulile de compoziţie specifice stilul calofonic, descrise și de Hrisant 
de Madyt în Teoreticonul său. În manuscris se regăsesc în total cincisprezece 


57 Cu toate că Grigore, pe lângă selecţie a făcut şi o evidentă ordonare a irmoaselor din irmologhioanele 
mai vechi, există câteva locuri în care apar mici scăpări în acest sens. 

58 Desigur, glasul cratimei trebuie să fie același cu cel al irmosului. 

59 Alav evppavac tovc 6pOo66&ovc, kai kathoxvvaç tovc kakoðóčovç, Evpnuia Xpiorov kaAAunâpOeve: 
tG yàp Terăprnc Lvvóðov Exvpuwoac, & oi Ilarepec xahac e6oyuărioav, Măprvc čvõoče, Xpiorov tov 
Beov ixereve, Soproao0aL uiv tò uéya čAeoç (http://analogion.gr/glt/texts/]ul/11.uni.htm, accesat în 
02.10.2014). 

compozitori cunoscuţi, la care se adaugă trei anonimi. Petru Berechet este 
reprezentatul prin excelenţă al acestui gen, având 41 de cântări în acest manuscris. 

Ţinând cont de faptul că până acum acest manuscris a fost greşit catalogat, 
ca tipologie, va trebui, cu siguranţă, reevaluat de către cercetătorii români, dar şi de 
cei străini care studiază repertoriul irmologhionului calofonicon. 

